Burgas
Store norske leksikon,Geografi,Verdens geografi,Europa,Bulgarias geografi
Burgas er en by i Bulgaria, 87 kilometer sørsørøst for Varna, innerst i Burgaski Zaliv (Burgasbukta) ved Svartehavet. Byen har 198 593 innbyggere, mens provinsen med samme navn har 409 750 innbyggere (2021). Sammen med byene Nesebăr, Pomorie og Sozopol danner byen Burgas en Svartehavs-riviera.
Næringsliv Burgas er et jernbaneendepunkt og landets viktigste havneby etter Varna. Havnen håndterer mesteparten av landets fiskefangst sammen med nabobyen Sozopol. De viktigste næringsvirksomhetene er petroleumsraffinering, jern-, stål- og kjemi-, maskin- og næringsmiddelindustri, bygging og reparasjon av skip og vinproduksjon. Kultur og utdanning Byens kunstgalleri, som er blant landets eldste, er lokalisert i en tidligere synagoge. I Burgas er det museer for etnografi, arkeologi og fly, samt et historisk museum. I byen er det et offentlig universitet. Les mer i Store norske leksikon Bulgarias geografi Økonomi og næringsliv i Bulgaria Bulgaria